**ҰБТ - 2016: сұрақтар мен жауаптар**

**Ұлттық бірыңғай тестілеуді тапсыруға да бірнеше ай қалды. Тестілеуге дайындық қалай өтуде және оның форматы өзгертілеме? Осы және басқа да сұрақтарға Қарағанды облысы білім басқармасы басшысының орынбасары Бақтыгүл Әдекенова жауап береді.**

**- Бақтыгүл Науқанбайқызы, бүгінгі әңгімеміз ҰБТ-ға дайындық туралы болмақ. Сізге бірден қитұрқы сұрақ қоямын. 11 сынып оқушылары арасында: «ҰБТ- да алған «екілік» бағамен де, шекті деңгейден өтпесе де ЖОО-да оқуды жалғастыруға болады» деген пікір бар. Бұл рас па?**

Мұндай жайттар мүмкін болған шығар. Бірақ,«2» алса да ЖОО-да оқуын жалғастыруға үміттенетін осы жылғы түлектердің қынжылтқым келеді. Бұл мәселе ҚР Білім министрлігі мен құқық қорғау органдары тарапынан ерекше бақылауға алынған. Бұл туралы Бас прокуратура мен Білім беру саласындағы бақылау комитеті тарапынан жоғары оқу орындарында болған тексеріс мен аттестация дәлел бола алады. Аталған шаралардың бәрі - облыстың білім беру ұйымдарында және ЖОО-да қабылдау ережесінің заңдылықтарының сақталуын қамтамасыз етеді.

Одан басқа, биыл ҰБТ-да «қанағаттанарлықсыз» баға алған мектеп бітірушілері бойынша жеке деректер базасы жасалып, Білім министрлігіне жолданады. «Екілік» бағамен ЖОО-ға қабылданған жағдайда олар бәрібір оқудан шығарылатын болады.

Мен биылғы түлектердің ҰБТ сертификатынсыз жоғары білім алуға үміттенбегені дұрыс деп ойлаймын.

* **Егер түлек тестілеуде «екілік» баға алса, әрі қарай оқуды жалғастыру мүмкіндігі қандай болады?**

Үш және одан да көп пәндерден «қанағаттанарлықсыз» баға алса, оның емтихан тапсыру құқы жоқ, оған жалпы орта білімнің толық курсынан өткені туралы анықтама беріледі. Ол биылғы жылы ЖОО-да да, колледжде де оқи алмайды.

Оқырмандар көңілін мына мәселеге аударғым келеді: биыл тек 11 сынып түлектері үшін облыс колледждерінде мемлекеттік тапсырыс көлемі біршама көбейді.

Колледжге түсудің пайдасы көп. Өздеріңіз ойлаңыздар, біріншіден, грантта оқып, 1-2 жыл ішінде кәсіптік білім мен мамандық алып шығады, оған қоса ай сайын 16  759 тенге көлемінде шәкіртақы алады. Басқа қаладан келіп оқитындарға жатақханадан орын беріледі.

Екіншіден, колледж түлектері болашақта қысқартылған бағдарламамен ЖОО–на түсіп, 2,5 жыл ішінде жоғары білім алу құқығына ие болады. Оқытудың мұндай түріне мемлекеттен грант қарастырылған. Оқу ақылы болған күннің өзінде жұмсалатын шығын мөлшері 4 жылдық бағдарламаға қарағанда біршама аз болады.

* **Мектеп бітіруші түлектер мен ата-аналарды толғандырып отырған тағы бір маңызды сұрақ: биыл ҰБТ форматы өзгере ме?**

Биылғы жылы ҰБТ форматы өзгермейді. Тестілеу 5 пәннен: қазақ немесе орыс тілі (мектептегі оқыту тіліне қарай), математика, Қазақстан тарихы, орыс тілінде оқытатын мектептегі қазақ тілі және қазақ тілінде оқытатын мектептегі орыс тілі және таңдаған мамандығына байланысты таңдау пәні.бойынша өткізіледі. Әр пән бойынша тестілік тапсырмалар саны – 25, барлығы- 125 сұрақ.

Өткен жылдан бері ҰБТ нәтижелері құпия ақпаратқа айналды. ҰБТ қорытындысындағы тізімде түлектер тегінің орнына олардың ЖСН көрсетіледі. Нәтижелерді Ұлттық тестілеу орталығының сайтынан алуға болады. Ол үшін өзіңнің ЖСН және ҰБТ-ға қатысушының жеке кодын енгізу қажет. Бұл шаралар арыз-шағымдарды болдырмау және төмен балл алған түлектерді психологиялық жеңілдету мақсатында қабылданды.

Сонымен қатар, аттестатқа ҰБТ-да шеңберінде тапсырылған пәндер бойынша жылдық бағалар ескеріле отырып, орташа арифметикалық баға қойылады. Дау туған жағдайда бағаның көлемі көтерілу жағына шығарылады.

- **Биылғы жылы қанша түлек Ұлттық бірыңғай тестілеуге қатысады?**

Биылғы оқу жылында облыс мектептерін 6860 түлек бітіреді, олардың ішінде ҰБТ-ға 5 904 түлек қатысуды жоспарлап отыр, бұл түлектердің жалпы санының 86 %-н құрайды.

**- Сіз сынама тестілеулер өткізуге қалай қарайсыз?**

Сынама тестілеулер қажет деп есептеймін, бірақ олар қосымша көмекші сипатта болу керек. Оларды өткізу қажет, дегенмен, өкінішке орай, кейбір біздің мектептердегідей, тым жиі болмауы тиіс.

Сынама тестілеулер, ең алдымен, оқушы жауап парағын дұрыс толтырудың реті жөнінде хабардар болу үшін, ҰБТ-ға психологиялық дайындалуы үшін қажет. Одан басқа, бұндай тестілеу нәтижелерін талдау проблемалық аймақтарды анықтауға және тестілеуге дайындық жұмысын түзетуге көмектеседі. Бүгінде барлық түлектер ҰБТ өткізу пункттерінде сынама тестілеуден өтті. Бұл оң нәтижесін береді деп ойлаймын.

**- Түрлі білім беру орталықтары жүргізетін дайындық курстары мен жаттықтырушылықтың (репетиторлық) пайдасы бар ма?**

Егер мұндай курстар сапалы білім берсе, ҰБТ-ға дайындалу кезінде көмегі тиері анық. Топпен және шағын топтарда оқушылар оқу бағдарламасын тағы да бір рет қайталауға және қиын тақырыптарға көңіл бөлуге мүмкіндік береді. Оқушы толық білімді мектеп қабырғасында жүргенде алу керек деп ойлаймын. Сонымен бірге, әр мектеп ҰБТ-ға жыл сайын қосымша дайындық сабақтарын өткізеді.

Оқушы саны 15 тен артық емес түлектерден құралған ауылды мектептерде әрбір оқушыға жеке дайындық сабақтардың кестесі әзірленген.

Сонымен қатар, ауылдық мектептердегі түлектер үшін облыстық оқу-әдістемелік орталығымен каникул кезінде көшпелі оқу сабақтарын өткізу жоспарланған, оның ішінде жұмысқа облыс мектептерінің жетекші мұғалімдері қатысады.

- **Тестілеуді тапсырғысы келмейтін оқушыларға қандай балама бар?**

Түлектердің барлығы бірдей жоғары оқу орына түсіп, жоғары білімді маман болуға ұмтылуы керек деп сенемін. Бүгінде еңбек нарығында колледждер даярлайтын білікті жұмысшы кадрлардың тапшылығы байқалуда. Колледждердегі оқудың артықшылығы туралы жоғарыда айтып өттім. Оған қосатыным, облыстағы колледждер жоғары оқу орнынан ешбір кем емес, заманауи оқу құралдарымен жабдықталған, дуальды оқыту технологиясының табысты енгізілуі арқылы колледж түлектері ең озық өндірістердің сұраныстарын қанағаттандыра алады. Бұған облыс мектептерінің көптеген түлектері колледждерде өтетін Ашық есік күндеріне және каникул кездерінде бір жылда 3 рет өтетін кәсіби сынамаға қатысқанда көз жеткізді.

Облыстағы колледждерге ҰБТ тапсырудан бас тартқан түлектер түсе алады. Бұл жағдайда мектепте дәстүрлі қабылдау емтиханын тапсырады. Өкінішке орай, ҰБТ-ны сәтсіз тапсырған және психологиялық күйзеліске ұшырағандар ғана колледждге түсуге шешім қабылдайды.

Сондықтан әрбір түлек өзінің кәсіби мансабын жан-жақты ойланып, дұрыс таңдауға тиіс және бүгінгі күнде қоғамда еңбек адамына ерекше құрмет көрсетілетінін есте сақтауы керек.

* **ҰБТ-ны ұйымшылдықпен өткізуге жауапты адамдар арнайы дайындықтан өте ме?**

Ұлттық бірыңғай тестілеу орталығы жыл сайын ҚР Білім және ғылым министрлігінің өкілдерімен ҰБТ өткізуге байланысты арнайы семинар өткізеді. Білім және ғылым министрлігінің өкілдері ретінде ҰБТ өткізуге рұқсаттама алу үшін арнайы тест тапсырады.

* **Қанша пайыз түлектер тест нәтижелерімен келіспейді, бұл жағдайда олар тығырықтан қалайшығады?**

Жыл сайын 1,5% түлектер тест қорытындысымен келіспейді. Бұндай жағдайда олар ҰБТ өткізу пункттерінің жанында құрылған аппеляциялық комиссияға тест қорытындысының нәтижесін қайта қарау туралы өтініш беруге құқы бар.

Апелляцияға берілетін өтінішті тестілеуге қатысушы апелляциялық комиссия төрағасының атына береді. Тест тапсырмаларының мазмұны және техникалық себептер бойынша өтініштер тестілеу нәтижесі жарияланғаннан кейін келесі күнгі сағат 14.00-ге дейін қабылданады және Нұсқаулыққа сәйкес апелляциялық комиссия тәулік бойы қарастырады. Өтініш берушінің өзімен бірге оның жеке басын куәландыратын құжаты, ҰБТ-ға жіберу рұқсаттамасы болуы керек.

**- Өткен жылдар тәжірибесі қандай: «Алтын белгi» мен үздік аттестатқа ұсынылған түлектер өз білімдерін ақтай ала ма? Биылғы үздік үміткерлер қанша?**

.Өткен оқу жылында 48,7 % «Алтын белгi» и 30,3% - үздік аттестатқа үміткерлер өз білімдерін ақтап шықты. Жалпы алғанда соңғы 2 жыл ішінде бұл көрсеткіш 7-10%-ға көбейді.

* **Қазақстанның ҰБТ бойынша жалпы рейтингісінде Қарағанды облысының көрсеткіштері қандай?**

ҰБТ қорытындысының талдауы тұрақты оң динамиканы көрсетіп келеді. Соңғы екі жылды салыстырсақ, 2015 жылы ҰБТ-ның облыс бойынша орташа балы - 79,6 болды, бұл 2014 жылмен (76,9) салыстырғанда 2,7 баллға жоғары көрсеткіш, республиканың орташа балымен бірдей, бұл, әрине жақсы көрсеткіш болып табылады.

Қазақстан Республикасының Білім және ғылым министрлігінің рейтингісінде, түрлі көрсеткіштерді есепке ала отырып, ҰБТ қорытындысы бойынша біздің облысымыз 7 орынды, өсу динамикасы бойынша – 5 орынды, орташа бал бойынша – 6 орынды иеленді.

Дегенмен де, ҰБТ нәтижелері біздің оқушыларымыздың білім сапасының жалғыз көрсеткіші емес.

Біздің облыс оқушыларының зияткерлік жарыстардағы нәтижелерін есептен шығаруға болмайды. Жалпы білім беретін пәндер бойынша республикалық олимпиадалар және ғылыми жобалар конкурстарында Қарағанды облысының командасы соңғы 6 жыл қатарынан үздік олимпиада командасы атағына ие болып келеді.

Өткен жылы республикалық және халықаралық олимпиадаларда, ғылыми жобаларда біздің оқушылар 93 медальді жеңіп алды, оның 24-і алтын.